
SVEUČILIŠTE U SPLITU

UNIVERSITAS STUDIORUM SPALATENSIS
KLASA: 029-03/22-01/14
URBROJ: 2181-202-3-01-22-1

Split, 26. kolovoza 2022. godine
 ČLANOVIMA SENATA SVEUČILIŠTA U SPLITU

Na temelju članka 16. Statuta Sveučilišta u Splitu, iz razloga žurnosti sazivam 71. sjednicu Senata Sveučilišta u Splitu, koja će se održati elektroničkim putem

Za sjednicu Senata predlažem sljedeći
D n e v n i    r e d:

1. Donošenje odluke o dopuni Plana upisa studenata u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija u akademskoj godini 2022./2023., koja se odnosi na preddiplomski sveučilišni studij Komunikacija i mediji Sveučilišta u Splitu;
2. Donošenje odluke o dopuni Natječaja za upis studenata u I. godinu preddiplomskog sveučilišnog, integriranog preddiplomskog i diplomskog sveučilišnog studija te preddiplomskog stručnog studija za akademsku godinu 2022./2023., u odnosu na posebni dio natječaja za preddiplomski sveučilišni studij Komunikacija i mediji Sveučilišta u Splitu.
U privitku Vam dostavljamo:

- Potvrda Ministarstva znanosti i obrazovanja o upisu preddiplomskog sveučilišnog studija Komunikacija i mediji Sveučilišta u Splitu u Upisnik studijskih programa, KLASA: 602-04/22-13/00074; URBROJ: 533-04-22-0008 od 16. kolovoza 2022. godine;
- Tekst posebnog dijela Natječaja za upis studenata u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija u akademsku godinu 2022./2023. koji se odnosi na preddiplomski sveučilišni studij Komunikacija i mediji Sveučilišta u Splitu;

- Nacrt odluka Senata Sveučilišta u Splitu.
Molimo Vas da nam najkasnije do 26. kolovoza 2022. godine do 24:00 sata elektroničkim putem na e-mail: jelena.gladovic@unist.hr iskažete svoje glasovanje ZA donošenje sljedećih Odluka:
Ad 1.

I. Donosi se dopuna Odluke o Planu upisa studenata u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija u akademskoj godini 2022./2023, KLASA: 029-03/22-01/07; URBROJ: 2181-202-3-01-22-8 od 31. ožujka 2022. godine, u dijelu koji se odnosi na:

· preddiplomski sveučilišni studij Komunikacija i mediji Sveučilišta u Splitu, na način da upisna kvota za redovite studente na preddiplomskom sveučilišnom studiju Komunikacija i mediji Sveučilišta u Splitu glasi: dvadesetpet (25) studenata.

II. Ova Odluka stupa na snagu danom donošenja.

Ad 2.
1. U Odluci Senata Sveučilišta u Splitu KLASA: 029-03/22-01/12, URBROJ: 2181-202-3-01-22-18 od 30. lipnja 2022. godine, kojom je usvojen potpuni tekst Natječaja za upis u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija za akademsku godinu 2022./2023. (koji obuhvaća tekst Natječaja iz Odluke Senata KLASA: 029-03/22-01/10, URBROJ: 2181-202-3-01-22-3 od 18. svibnja 2022. godine i Odluke Senata Sveučilišta u Splitu KLASA: 029-03/22-01/12, URBROJ: 2181-202-3-01-22-18 od 30. lipnja 2022. godine), a koji potpuni tekst Natječaja je sastavni dio navedene Odluke Senata od 30. lipnja 2022. godine (u daljnjem tekstu: Natječaj), dopunjuje se tekst Natječaja na sljedeći način:

U Posebnom dijelu Natječaja, koji se odnosi na Sveučilište u Splitu, dodaje se tekst koji se odnosi na preddiplomski sveučilišni studij Komunikacija i mediji Sveučilišta u Splitu, a koji dopunjeni tekst Posebnog dijela Natječaja je sastavni dio ove Odluke.
2. Raspisuje se natječaj za upis studenata u I. godinu preddiplomskog sveučilišnog studija Komunikacija i mediji Sveučilišta u Splitu u akademskoj godini 2022./2023.

3. Ova Odluka stupa na snagu danom donošenja.

R E K T O R
  prof. dr. sc. Dragan Ljutić, v.r.

